പാരീസ് ഒളിമ്ബിക്സ്: കുവൈത്ത് നേരത്തേ തയാറെടുക്കും കുവൈത്ത് സിറ്റി: 2024ല് ഫ്രാന്സിലെ പാരീസില് നടക്കുന്ന ഒളിമ്ബിക്സിനായി കുവൈത്ത് നേരത്തേ തയാറെടുപ്പ് ആരംഭിക്കും. ടോക്യോ ഒളിമ്ബിക്സില് കുവൈത്തിന് പ്രതീക്ഷിച്ച നേട്ടം ഉണ്ടാക്കാന് കഴിഞ്ഞില്ല. ഷൂട്ടിങ് സ്കീറ്റില് അബ്ദുല്ല അല് റഷീദി നേടിയ വെങ്കലം മാത്രമാണ് മെഡല് നേട്ടം. അതുകൂടി ഇല്ലെങ്കില് സംപൂജ്യരായി മടങ്ങേണ്ടി വന്നേനെ.ഷൂട്ടര്മാരായ അബ്ദുറഹ്മാന് അല് ഫൈഹാന്, മന്സൂര് അല് റഷീദി, തലാല് തുര്ഗി അല് റഷീദി, നീന്തല് താരം ലാറ ദഷ്തി, അബ്ബാസ് ഖാലി, റോവിങ്ങില് മത്സരിക്കുന്ന അബ്ദുറഹ്മാന് അല് ഫാദില്, കരാേട്ട താരം മുഹമ്മദ് അല് മൂസാവി, ട്രാക്ക് ആന്ഡ് ഫീല്ഡ് ഇനങ്ങളില് യഅഖൂബ് അല് യൂഹ, മദാവി അല് ശമ്മാരി എന്നിവര്ക്ക് മെഡലിന് അടുത്ത് പോലും എത്താനായില്ല.രണ്ടു വര്ഷത്തിലേറെ അന്താരാഷ്ട്ര ഒളിമ്ബിക് കമ്മിറ്റി ഏര്പ്പെടുത്തിയ കായിക വിലക്ക് കായികമേഖലയെ ബാധിച്ചിട്ടുണ്ട്. വിലക്ക് നീങ്ങി തയാറെടുപ്പുകള് സജീവമാക്കി വരുന്നതിനിടെയാണ് കോവിഡ് പ്രതിസന്ധി കായിക പ്രവര്ത്തനങ്ങള് സ്തംഭിപ്പിച്ചത്. ഇതു പരിശീലനത്തെ ബാധിച്ചു. അടുത്ത ഒളിമ്ബിക്സിനായി ഇൗ വര്ഷംതന്നെ ഒരുക്കം ആരംഭിക്കാനാണ് കുവൈത്ത് ഒളിമ്ബിക് കമ്മിറ്റിയുടെ തീരുമാനം. മെഡല് നേടാന് സാധ്യതയുള്ള യുവതാരങ്ങളെ വിദേശത്ത് അയച്ച് പരിശീലനം നല്കും. ഒളിമ്ബിക് ചാര്ട്ടര് പ്രകാരമുള്ള രാജ്യാന്തര ഒളിമ്ബിക് വേദികളിലൊന്നും പങ്കെടുക്കാന് സാധ്യമാവാത്ത വിധമാണ് നേരത്തേ കുവൈത്തിന് സസ്പെന്ഷന് ഏര്പ്പെടുത്തിയത്. യോഗ്യത നേടിയ ഏഴ് കായികതാരങ്ങള് ഒളിമ്ബിക് പതാകക്ക് കീഴിലാണ് കഴിഞ്ഞ റിയോ ഒളിമ്ബിക്സില് മത്സരത്തിനെത്തിയത്. ഇപ്പോള് വിലക്കൊന്നുമില്ല. കായിക മേഖലക്കും താരങ്ങള്ക്കും കുവൈത്ത് സര്ക്കാര് മികച്ച പിന്തുണയാണ് നല്കുന്നത്. ചുരുങ്ങിയത് മൂന്ന് മെഡല് എങ്കിലും നേടുകയാണ് അടുത്ത ഒളിമ്ബിക്സിലെ കുവൈത്തിെന്റ ലക്ഷ്യം.